મુંબઇ : ભારતીય ક્રિકેટ કન્ટ્રોલ બોર્ડે પાકિસ્તાની અમ્પાયર અસદ રઉફ પર દુર્વ્યવહાર અને ભ્રષ્ટાચારના આરોપને લઇ પાંચ વર્ષનો પ્રતિબંધ મૂક્યો છે. આઇપીએલ ૨૦૧૩માં સ્પોટ ફિક્સિંગમાં કહેવા પ્રમાણે સંડોવાયેલ હોવાના મામલામાં બીસીસીઆઇએ આ પગલું ભર્યું છે. બીસીસીઆઇએ શુક્રવારે જાહેરાત કરતા આ જાણકારી આપી હતી કે રઉફ પાંચ વર્ષ સુધી ભારતમાં રમવા, અમ્પાયરિંગ કરવા કે કોઇપણ હોદ્દા કે અધિકારીના રૃપમાં પોતાના દેશનું પ્રતિનિધિત્વ કરવાના મામલે તેના પર પ્રતિબંધ લગાવાયો છે.